En desenvolupament principalment de l'article 141.3 de l'Estatut d'autonomia de Catalunya que atribueix a la Generalitat la competència exclusiva en matèria d'espectacles i activitats recreatives, que inclou, en tot cas, l'ordenació del sector, el règim d'intervenció administrativa i el control de tota mena d'espectacles en espais i locals públics, es va aprovar la Llei 11/2009, del 6 de juliol, de regulació administrativa dels espectacles públics i les activitats recreatives.
Una de les condicions generals de la intervenció administrativa fixades per la Llei 11/2009, del 6 de juliol, és la relativa a la determinació d'uns horaris d'aplicació general per als establiments oberts al públic, per als espectacles públics i per a les activitats recreatives, d'acord amb el que estableix l'article 20 de la Llei, i que s'han de determinar per ordre del conseller d'Interior, un cop escoltat el Consell Assessor d'Espectacles Públics i d'Activitats Recreatives.
La citada ordre ha d'establir també els criteris, els supòsits i les circumstàncies en què els òrgans competents de la Generalitat i dels municipis poden acordar motivadament les ampliacions o les reduccions de l'horari general, entre altres.
Igualment, i tenint en compte la complexitat i diversitat dels interessos que concorren en els espectacles públics i les activitats recreatives, la citada Llei preveu en el títol I relatiu als drets i les obligacions dels espectadors i usuaris i, concretament, en el seu article 5.2.g), que els espectadors, els participants i els usuaris dels espectacles públics i de les activitats recreatives tenen, entre altres, l'obligació de respectar l'horari d'inici i d'acabament de l'espectacle o l'activitat.
A més, l'article 6.2.h) obliga els organitzadors i titulars a complir els horaris d'obertura i tancament dels establiments oberts al públic i els d'inici i acabament dels espectacles públics i les activitats recreatives.
Així mateix, l'article 70 del Reglament d'espectacles públics i activitats recreatives, aprovat pel Decret 112/2010, de 31 d'agost, reitera que s'han de determinar per ordre els horaris d'obertura i tancament dels establiments oberts al públic, dels espectacles públics i de les activitats recreatives i estableix, d'una banda, el supòsit dels establiments oberts al públic, que acumulin llicències compatibles per a diversos tipus d'establiments, espectacles i activitats recreatives, i de l'altra, la possibilitat que en cada moment del dia es desenvolupin les activitats adequades a la franja horària de què es tracti, segons la normativa d'horaris.
D'altra banda, cal tenir en compte que les disposicions transitòries novena i desena del Decret 112/2010, de 31 d'agost, esmentat, han establert un règim transitori respecte dels horaris de funcionament dels establiments públics on es realitzen activitats de naturalesa sexual, com també de determinats establiments oberts al públic de nova regulació mentre no es faci la regulació horària definitiva mitjançant la corresponent ordre.
Aquesta Ordre, que estableix una nova regulació dels horaris dels establiments oberts al públic, dels espectacles públics i de les activitats recreatives sotmesos a la Llei 11/2009, del 6 de juliol, comporta la derogació de l'Ordre IRP/181/2007, de 30 de maig, per la qual es determinen els horaris màxims de determinats establiments públics destinats a espectacles públics i/o activitats recreatives sotmesos a la Llei 10/1990, de 15 de juny, sobre policia de l'espectacle, les activitats recreatives i els establiments públics, i queden sense efectes les disposicions transitòries novena i desena citades del Decret 112/2010, de 31 d'agost.
D'acord amb el que s'ha exposat, aquesta Ordre té per objecte adaptar els horaris tant a la Llei com al Reglament esmentats, de conformitat amb el Catàleg d'espectacles públics, activitats recreatives i dels establiments i espais oberts al públic on aquests es duen a terme, previst a l'annex I del Reglament d'espectacles públics i activitats recreatives.
En concret, l'Ordre estableix, entre altres, ampliacions automàtiques de l'horari general per a determinats períodes de vacances i per a específiques festivitats, com també la competència dels alcaldes i de les alcaldesses, dins dels respectius termes municipals, per establir excepcionalment reduccions de l'horari de manera motivada per raons de seguretat i en el cas que es causin molèsties al veïnatge.
Finalment, l'Ordre preveu la possibilitat d'autoritzar ampliacions excepcionals d'horaris de tancament, com també horaris específics per a determinats establiments, i fixa l'aplicació del silenci administratiu de caràcter positiu en supòsits de manca de resolució expressa per part de la direcció general competent en matèria d'espectacles públics i activitats recreatives.
Vist l'informe del Consell Assessor d'Espectacles Públics i d'Activitats Recreatives de data 14 de desembre de 2011, i en virtut de les competències que m'atribueix l'article 20 de la Llei 11/2009, del 6 de juliol, de regulació administrativa dels espectacles públics i les activitats recreatives,
Aquesta Ordre té com a objecte regular els horaris generals i especials d'obertura i tancament dels establiments oberts al públic, dels espectacles públics i de les activitats recreatives, de conformitat amb el que estableix l'article 20 de la Llei 11/2009, del 6 de juliol, de regulació administrativa dels espectacles públics i de les activitats recreatives; els articles 70, 71 i concordants del Reglament d'espectacles públics i activitats recreatives, aprovat pel Decret 112/2010, de 31 d'agost, i el Catàleg d'espectacles públics, activitats recreatives i dels establiments i espais oberts al públic previst a l'annex I del citat Reglament.
2.1 S'entén per hora d'obertura dels establiments oberts al públic, dels espectacles públics i de les activitats recreatives, el moment a partir del qual es permet l'accés de les persones espectadores o usuàries d'aquests.
2.2 Es considera hora d'inici aquella en què, a partir de l'hora d'obertura, comenci l'espectacle o activitat.
En determinats supòsits d'activitats recreatives i espectacles públics l'hora d'obertura pot coincidir amb l'hora d'inici.
Horari general per als espectacles públics
3.1 Els horaris generals d'obertura i tancament per als espectacles públics, entre els quals s'inclouen els espectacles cinematogràfics, teatrals, d'audició, musicals, les manifestacions festives de caràcter cultural i tradicional i els espectacles de circ, són els següents:
b) Horari de tancament: fins a la 1.30 hores com a màxim.
3.2 Els espectacles a què fa referència l'apartat anterior poden perllongar l'horari màxim de tancament per un període de seixanta minuts la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
Els horaris generals d'obertura i tancament de les activitats recreatives musicals són els següents:
a) Bar musical: l'horari d'obertura és a partir de les 12.00 hores i l'horari màxim de tancament és fins a les 2.30 hores.
b) Restaurant musical: l'horari d'obertura és a partir de les 6.00 hores i l'horari màxim de tancament és fins a les 2.30 hores.
c) Discoteca, sala de ball i sala de festes amb espectacle: l'horari d'obertura és a partir de les 17.00 hores i l'horari màxim de tancament és fins a les 5.00 hores.
d) Sala de concert, cafè teatre i cafè concert: l'horari d'obertura és a partir de les 17.00 hores i l'horari màxim de tancament és fins a les 4.30 hores.
e) Discoteques de joventut: l'horari d'obertura és a partir de les 17.00 hores i l'horari màxim de tancament és fins a les 22.00 hores.
f) Karaoke: l'horari d'obertura i de tancament és el de l'activitat recreativa musical o de restauració on es desenvolupi.
g) Sales de festes amb espectacle per a menors d'edat i concerts d'infància i joventut: l'horari d'obertura és a partir de les 11.00 hores i l'horari màxim de tancament és fins a les 19.00 hores.
h) Establiments de règim especial: l'horari d'obertura és a partir de les 7.00 hores i l'horari màxim de tancament és fins a les 14.00 hores.
i) Establiments públics en els quals s'exerceixen activitats de naturalesa sexual: l'horari d'obertura és a partir de les 17.00 hores i l'horari màxim de tancament és fins a les 4.00 hores.
Horari general per a les activitats de restauració
5.1 Per a les activitats de restauració, entre les que s'inclouen el restaurant, el bar, el restaurant bar i el saló de banquets, els horaris generals d'obertura i tancament són els següents:
b) Horari de tancament: fins a les 2.30 hores com a màxim, llevat que la normativa específica o l'autorització corresponent estableixi un altre horari.
5.2 Les activitats a què fa referència l'apartat anterior poden perllongar l'horari de tancament per un període de trenta minuts la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
Horari especial per a la nit de Cap d'any
Els espectacles públics, els bars musicals, els restaurants musicals, les sales de concert, els cafès teatre, els cafès concert, els bars, els restaurants, els restaurants bar i els salons de banquets poden perllongar l'horari de tancament durant la nit de Cap d'any en seixanta minuts sobre l'horari màxim de tancament a què fan referència els articles 3 a 5.
Així mateix, en les discoteques, les sales de ball i les sales de festes amb espectacles, la prolongació horària pot ser de noranta minuts sobre l'horari màxim de tancament que preveu l'article 4.
Horaris especials en períodes de vacances i en determinades festivitats
7.1 Les activitats recreatives de bar musical, restaurant musical, sala de concert, cafè teatre, cafè concert, restaurant, bar, restaurant bar i saló de banquets poden perllongar l'horari màxim de tancament en trenta minuts sobre l'horari general de tancament, i les discoteques, sales de ball i sales de festes amb espectacle en quaranta-cinc minuts sobre l'horari general de tancament, en els períodes següents:
c) Del 21 de desembre al 6 de gener, llevat la nit de Cap d'any.
d) De l'1 de juny al 15 de setembre.
e) Amb motiu de les festes locals o patronals de cada municipi.
f) Amb ocasió d'altres esdeveniments de caràcter firal, certàmens, exposicions, revetlles populars o anàlegs, que hagin estat qualificats com d'interès turístic pel propi ajuntament o per l'òrgan competent de la Generalitat de Catalunya, amb el límit màxim de sis dies per any natural.
7.2 Les ampliacions generals dels horaris a què fa referència l'apartat anterior d'aquest article són acumulatives respecte de l'horari general.
Si en un mateix establiment o local obert al públic s'exerceixen diversos espectacles públics i activitats recreatives i es declara la seva compatibilitat, de conformitat amb el que preveu l'article 92 del Reglament d'espectacles públics i activitats recreatives, cadascun d'aquests haurà de finalitzar el seu funcionament, d'acord amb l'horari establert en la llicència, autorització o comunicació prèvia, tot tenint en compte que s'ha de tancar dues hores de cada vint-i-quatre, per tal de realitzar les tasques de neteja i ventilació de l'establiment, atès el contingut de l'article 70 del Reglament citat.
Horari d'activitats extraordinàries
Els espectacles públics i les activitats recreatives que tinguin caràcter extraordinari en els termes previstos en el Reglament d'espectacles públics i activitats recreatives han de complir els horaris d'inici i de tancament que es concretin en la llicència o autorització corresponent.
Tancament i desallotjament dels establiments
D'acord amb l'article 71 del Reglament d'espectacles públics i activitats recreatives, a partir de l'hora límit de tancament no es pot permetre l'accés de cap persona usuària o consumidora, no es pot servir cap consumició, ha de deixar de funcionar la música, han de cessar totes les activitats recreatives o d'espectacle públic que s'estiguin realitzant i s'ha d'encendre tot l'enllumenat interior.
Així mateix, a partir de l'hora límit de tancament s'ha d'informar el públic que ha arribat l'hora de tancament i que disposen d'un màxim de trenta minuts per sortir, si l'aforament màxim autoritzat és de fins a 500 persones, o de quaranta-cinc minuts, si l'aforament màxim autoritzat és de més de 500 persones.
Un cop transcorregut aquest període, el personal del titular de l'establiment o de la persona organitzadora de l'espectacle públic o activitat recreativa ha de demanar que surti de l'establiment el públic que resti a l'interior.
Horaris de terrasses i vetlladors
L'horari de les terrasses i dels vetlladors és el mateix de l'espectacle públic o activitat recreativa, llevat que s'estableixi en les respectives ordenances municipals un horari més restrictiu.
Ampliacions excepcionals de l'horari de tancament
12.1 La persona titular de la direcció general competent en matèria d'espectacles públics i activitats recreatives pot ampliar l'horari de tancament quan ho requereixi la durada de l'espectacle públic o de l'activitat recreativa, amb la petició prèvia de la persona organitzadora o titular de l'establiment o organitzadora de l'espectacle o activitat recreativa.
La citada ampliació d'horari requereix l'informe previ vinculant de l'ajuntament on s'ubiqui el local afectat, relatiu a la idoneïtat de l'ampliació, el qual s'ha d'emetre en un termini màxim de quinze dies, com també l'informe de la direcció general competent en matèria de policia del departament competent en matèria de seguretat pública.
12.2 Aquesta ampliació s'ha d'acordar mitjançant resolució motivada, en la qual s'ha d'establir el període de vigència de l'autorització.
Revocació de l'autorització d'ampliació de l'horari
El mal ús de l'autorització d'ampliació de l'horari concedida, les molèsties degudament comprovades al veïnatge, la producció de desordres a l'entorn, quan desapareguin les circumstàncies que van motivar el seu atorgament o en sobrevinguin d'altres, que d'haver existit en el moment de la seva sol·licitud, haguessin justificat la seva denegació, podran motivar, amb l'audiència prèvia de les persones interessades, la revocació de l'autorització sense dret a indemnització.
14.1 Els alcaldes o les alcaldesses, dins els respectius termes municipals, poden establir reduccions dels horaris que preveu aquesta Ordre, per un màxim de dues hores.
14.2 Les reduccions a què fa referència l'apartat 1 es poden acordar de manera excepcional per a locals concrets o per a locals concentrats en determinades zones, quan ocasionen molèsties al veïnatge del seu entorn físic, o bé per raons de seguretat, degudament acreditades i amb els informes policials corresponents en ambdós supòsits.
14.3 Aquestes limitacions s'han d'acordar mitjançant resolució motivada i s'han de comunicar a la direcció general competent en matèria d'espectacles públics i activitats recreatives i a la direcció general competent en matèria de policia del departament competent en matèria de seguretat pública.
Horaris específics per als establiments de restaurant, bar i restaurant bar
15.1 La persona titular de la direcció general competent en matèria d'espectacles públics i activitats recreatives pot autoritzar horaris específics en els establiments de restaurant, bar i restaurant bar, situats fora del nucli urbà de les poblacions i també els situats a les carreteres, aeroports, estacions de ferrocarril o en altres llocs anàlegs destinats al servei de les persones viatgeres, així com els destinats al servei de les persones treballadores amb horaris nocturns o de matinada, amb la petició prèvia de la persona titular de l'establiment.
La citada autorització requereix l'informe previ vinculant de l'ajuntament on s'ubiqui el local afectat, relatiu a la idoneïtat de l'ampliació, el qual s'ha d'emetre en un termini màxim de quinze dies, com també l'informe de la direcció general competent en matèria de policia del departament competent en matèria de seguretat pública.
15.2 Aquesta ampliació s'ha de fer mitjançant resolució motivada, en la qual s'ha d'establir el període de vigència de l'autorització.
16.1 Els establiments, recintes i instal·lacions compresos en l'àmbit d'aplicació d'aquesta Ordre han de col·locar en els seus accessos, visible des de l'exterior, una placa o rètol identificatiu en què s'indiqui l'horari d'obertura i tancament del local, d'acord amb el que estableix l'article 72 i l'annex IV del Reglament d'espectacles públics i activitats recreatives.
16.2 En la placa o rètol s'han de fer constar, si s'escau, les modificacions que per ampliació o reducció s'hagin establert respecte de l'horari de funcionament de l'espectacle públic o activitat recreativa.
Altres espectacles públics i activitats recreatives
Els espectacles públics i les activitats recreatives no compresos en aquesta Ordre es regeixen per la seva normativa específica.
L'incompliment del que estableix aquesta Ordre s'ha de sancionar, d'acord amb el que preveu la Llei 11/2009, del 6 de juliol, de regulació administrativa dels espectacles públics i les activitats recreatives, i el seu Reglament de desenvolupament.
Resta derogada l'Ordre IRP/181/2007, de 30 de maig, per la qual es determinen els horaris màxims de determinats establiments públics destinats a espectacles públics i/o activitats recreatives, sotmesos a la Llei 10/1990, de 15 de juny, sobre policia de l'espectacle, les activitats recreatives i els establiments públics.
A l'entrada en vigor d'aquesta Ordre queden sense efecte les disposicions transitòries novena i desena del Decret 112/2010, de 31 d'agost, pel qual s'aprova el Reglament d'espectacles públics i activitats recreatives.
Barcelona, 19 de desembre de 2011